Diumenge 27 de juny del 2010
Actuació 41è Aniversari
Amb: Capgrossos de Mataró, Castellers d'Esparreguera
ANIVERSARI AMB LA PRIMERA CLÀSSICA DE L’ANY
L’actuació celebrada amb motiu del 41è Aniversari dels Castellers de Barcelona ha complert totalment les expectatives pel que fa la colla local assolint la primera clàssica de vuit de la emporada. Una actuació que s’ha celebrat aquest migdia a la Plaça de Sant Jaume de Barcelona i que ha comptat amb la presència dels Capgrossos de Mataró i dels Castellers d’Esparreguera com a colles convidades.
L’actuació s’ha iniciat amb els pilars de quatre caminant per part de totes tres colles per fer l’entrada a plaça després de fer un cercavila des de la Plaça Nova.
A la primera ronda la Colla ha plantat un quatre de vuit que ha tirat amunt a la primera, castell molt ben defensat i treballat que ha comptat amb el debut d’un dels segons.
A continuació ha estat el torn del tres de vuit, castell que a la temporada passada no va arribar fins al mes de novembre però que aquest s’ha pogut treballar amb bona part del treball de l’any passat. El castell ha pujat amunt a la primera i en cap moment ha semblat que era el primer de l’any ja que s’ha bastit amb absoluta tranquil·litat tot i els debuts a quasi tots els pisos respecte a l’any passat.
Per acabar de completar la clàssica de vuit ha estat el torn del dos de set, el qual també portava canvis degut a la baixa de la darrera setmana al pis de quarts. El castell ha pujat amb correcció però tot just després de carregar-se hi ha hagut una batzegada que ha perillar el castell però ha estat ben defensada i s’ha pogut descarregar amb el debut d’un dels quarts.
A la ronda de pilars de comiat, primer s’ha alçat un de cinc al balcó, per a què la canalla fos recollida per les autoritats presents al balcó de l’Ajuntament, per a tot seguit alçar un vano de cinc.
Galeria de fotos de Adama Buaro i Eduard París a picasa
Galeria de fotos de Víctor Santiago a picasa